**INFORMASJON OM STØY OG VEKTERTJENESTEN TILKNYTTET SAMEIET**

I Kiellands Hus bor vi svært tett på hverandre, og for at alle skal trives, er det viktig at alle viser hensyn til sine naboer. Selv om bygget er relativt nytt, er ikke leilighetene lydtette, og både støy og musikk kan høres tydelig mellom boenhetene. Lyden bærer også spesielt godt ut i bakgården.

Bakgården og takterrassen er ikke ment som festlokaler. Omtrent 100 leiligheter vender ut mot bakgården, og det forventes derfor at man viser hensyn når man oppholder seg der. Bruk av musikkanlegg på takterrassen eller i bakgården er ikke tillatt.

Sameiet har en avtale med vekterselskapet Protegit. Vekterne går faste runder og kan tilkalles ved behov, for eksempel ved støy som bryter med husordensreglene. Vekterselskapet har myndighet til å ilegge gebyrer.

Dersom støy fra en leilighet fører til at andre beboere ser seg nødt til å tilkalle vektere, vil den ansvarlige beboeren bli fakturert et gebyr på kr 886,-. I tilfeller der leiligheten er utleid, vil den juridiske eieren holdes økonomisk ansvarlig. Ved forstyrrende støy både før og under stilletiden kan det også ilegges gebyr.

Gebyr for vaktutrykning nr. 2: 1572,- + fakturagebyr

Gebyr for vaktutrykning nr. 3: 3144,- + fakturagebyr

Hvis det kommer flere vaktutrykninger etter 3. gangsutrykning, regnes dette som alvorlig mislighold, og gir grunnlag for at styret kan kreve salgspålegg av leiligheten/utkastelse.

Telefonnummer til Protegit vakttelefon er 23 62 62 62

**Når kan man kontakte Protegit?**

• Husbråk? **JA**

• Uvedkommende? **JA**

• Innbrudd/ hærverk: **NEI. Kontakt Politiet**

• Brann? **NEI. Ring Brannvesenet 110**

• Vannlekkasje? **NEI. Kontakt Styret**

• Heis? **NEI. Kontakt Styret**

• Adgangskontroll? F. eks. En beboer har glemt nøkler eller låst seg ute på nattestid, eller en

 lås har gått i stykker. **NEI. Kontakt Låsesmed Tlf: 22 22 88 88**